Beauvais gertuko ikuspegia

Beauvais gertuko ikuspegia margolana François Boucher margolari frantsesak 1740. urtearen inguruan egindako obra da. XVIII. mendean Lenoir bilduman zegoen. 1923tik San Petersburgoko Hermitage museoan dago gordeta.

 Deskribapena 
1740an margotuta, hemen Boucherrek Beauvais inguruko landa-ikuspegia jaso zuen. Herri edo auzune txiki batean ibaia eta, gainean, harrizko zubia ikusten dugu. Zubiaren bi aldetan etxe batzuk daude: errota, dorre txiki bat, beste etxe txiki batzuk... Nagusitasuna ikuspegiak du; atzean zeru lainotu bat dago. Orokorrean lasaitasuna dario. Eszenatoki horretan pertsona batzuk ikusten dira: andre garbitzaile bat txalupa batean jarrita, beste emakume bat balkoian, gazte bat txalupa ondoan, txakurtxo bat harri baten gainean ibai erdian. Justu txakurraren ondoan dagoen harrian margolariaren sinadura ikus daiteke.

Margolanak "F. Boucher" sinadura erakusten du, beraz. Egin zen urtea zehatz-mehatz ez da ezagutzen baina espezialisten arabera eta beste antzeko lanekin konparatuta, 1740 ingurukoa izan daiteke. Jakina da, bestetik, 1743tik 1755ra Boucherrek Beauvaiseko Errege Tapiz Manufakturan lan egin zuela. Honen antzeko beste margolan bat Amsterdamgo Rijksmuseumen gordetzen da.Harold Joachim, The Helen Regenstein Collection of European drawings : catalogue, Chicago, Art Institute of Chicago, 1974, 66.or..
vignette|200px|Boucher margolariaren sinadura.

 Erreferentziak 

 Bibliografia 
 Louis Auvray, Dictionnaire général des artistes de l'école française, Paris, 1882.

 Kanpo estekak 

Kategoria:François Boucherren margolanak
Kategoria:XVIII. mendeko margolanak
Kategoria:Rokoko margolanak
Kategoria:Paisaiak artean
Kategoria:Pikardia
Kategoria:Hermitage museoaren bildumak